CELEX: 32011D0014
Language: ro
Date: 2011-01-13 00:00:00
Title: 2011/14/UE: Decizia Comisiei din 13 ianuarie 2011 de modificare a Deciziei 97/556/CE privind procedura de atestare a conformității produselor pentru construcții în temeiul articolului 20 alineatul (2) din Directiva 89/106/CEE a Consiliului în ceea ce privește sistemele/ansamblurile compozite pentru izolarea termică exterioară cu tencuială (ETICS) [notificată cu numărul C(2011) 34]  Text cu relevanță pentru SEE

14.1.2011   
            
            
               RO
            
            
               Jurnalul Oficial al Uniunii Europene
            
            
               L 10/5
            
         DECIZIA COMISIEI
   din 13 ianuarie 2011
   de modificare a Deciziei 97/556/CE privind procedura de atestare a conformității produselor pentru construcții în temeiul articolului 20 alineatul (2) din Directiva 89/106/CEE a Consiliului în ceea ce privește sistemele/ansamblurile compozite pentru izolarea termică exterioară cu tencuială (ETICS)
   [notificată cu numărul C(2011) 34]
   (Text cu relevanță pentru SEE)
   (2011/14/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 89/106/CEE a Consiliului din 21 decembrie 1988 privind apropierea actelor cu putere de lege și a actelor administrative ale statelor membre referitoare la materialele de construcții (1), în special articolul 13 alineatul (4),
   după consultarea Comitetului permanent pentru construcții,
   întrucât:
   
               (1)
            
            
               Decizia 97/556/CE a Comisiei din 14 iulie 1997 privind procedura de atestare a conformității produselor pentru construcții în temeiul articolului 20 alineatul (2) din Directiva 89/106/CEE a Consiliului în ceea ce privește sistemele/ansamblurile compozite pentru izolarea termică exterioară cu tencuială (ETICS) (2) face referire numai la produsele în domeniul de aplicare al agrementelor tehnice Europene, în timp ce unele dintre aceste produse ar putea intra, de asemenea, sub incidența standardelor europene armonizate.
            
         
               (2)
            
            
               Decizia 97/556/CE ar trebui modificată în consecință, pentru a se aplica, de asemenea, produselor care intră sub incidența domeniului de aplicare al standardelor armonizate care vor fi elaborate de către CEN,
            
         ADOPTĂ PREZENTA DECIZIE:
   Articolul 1
   Decizia 97/556/CE se modifică după cum urmează:
   
               1.
            
            
               Articolul 2 se înlocuiește cu următorul text:
               „Articolul 2
               Procedura de atestare a conformității, stabilită în anexa II, este precizată în mandatele privind orientările pentru agremente tehnice europene. Procedura de atestare a conformității, stabilită în anexa III, este precizată în mandatele pentru standarde armonizate.”
            
         
               2.
            
            
               Se adaugă o nouă anexă III în conformitate cu anexa la prezenta decizie.
            
         Articolul 2
   Prezenta decizie se adresează statelor membre.
   
      Adoptată la Bruxelles, 13 ianuarie 2011.
      
         
            Pentru Comisie
         
         Antonio TAJANI
         
            Vicepreședinte
         
      
   
   
      (1)  JO L 40, 11.2.1989, p. 12.
   
      (2)  JO L 229, 20.8.1997, p. 14.
   
      ANEXĂ
      
         
            „ANEXA III
            FAMILIE DE PRODUSE
            
               SISTEMELE/ANSAMBLURILE COMPOZITE PENTRU IZOLAREA TERMICĂ EXTERIOARĂ CU TENCUIALĂ (1/1)
            
            
               Sisteme de atestare a conformității
            
            Pentru produsul (produsele) și utilizarea (utilizările) prevăzută (prevăzute) mai jos, este necesar ca CEN să specifice în standardele armonizate relevante următorul sistem de atestare a conformității:
            
                        Produsul (produsele)
                     
                     
                        Utilizarea (utilizările) prevăzută (prevăzute)
                     
                     
                        Nivelul (nivelurile) sau clasa (clasele)
                        
                           (Comportarea la foc)
                        
                     
                     
                        Sistemul (sistemele) de atestare a conformității
                     
                  
                        Sistemele/ansamblurile compozite pentru izolarea termică exterioară cu tencuială (ETICS)
                     
                     
                        La pereți exteriori
                     
                     
                        Oricare
                     
                     
                        1
                     
                  
                        Sistemul 1: A se vedea anexa III secțiunea 2 punctul (i) din Directiva 89/106/CEE, fără încercarea eșantioanelor.
                     
                  Precizarea sistemului ar trebui să facă posibilă punerea acestuia în aplicare chiar și atunci când nu este necesară determinarea performanțelor pentru o anumită caracteristică, deoarece cel puțin un stat membru nu are cerințe legale pentru această caracteristică [a se vedea articolul 2 alineatul (1) din Directiva 89/106/CEE și, după caz, clauza 1.2.3 din documentele interpretative]. În aceste cazuri, verificarea unei asemenea caracteristici nu trebuie să fie impusă producătorului dacă acesta nu dorește să declare performanțele produsului în acest domeniu.”